Meur a dour-tan, meur a vanniel a vo, na ra ket biloù war ar c'hraf-se, goude ma weler tud droch o skrivañ amañ hag ahont, o paboriñ, hag o klask digalonekaat  ar re all dre m'eo klañv o spered gante. Siwazh e vez roet muioc'h a skouarn dezhe eget d'ar re all.  Ezhomm hon eus eus barzhed, eus tud a gaso danvez preder d'ar re all. Er mare-mañ avat n'eus ket kalz. Pelec'h emañ ar Stivell nevez? Ha Grall ha Glenmor?  Boued goular a vez peurliesañ da vagañ hor spered. Mui-ouzh-mui a skridoù diduamant, gwir eo, plijus eo stepel ar brezhoneg er-maez eus ar stourm ha koulskoude hep stourm ez ay an didu d'ar vered.